b'\n_START_ARTICLE_\nRound and Round (pesem, Selena Gomez & the Scene)\n_START_SECTION_\nSestava\n_START_PARAGRAPH_\nPesem je electropop zvrsti z vplivom disco \xc5\xbeanra in dance ritmom. Med raznimi verzi ima tudi zna\xc4\x8dilnosti rock glasbe. Po mnenju Amarja Toora iz AOL Radio Blog so pesem navdihnili singli Kylie Minogue, ki jih je izdala v letu 2001. V pesmi glavna pevka glasbene skupine, Selena Gomez opi\xc5\xa1e svojo povezavo z nekom, ki z njo igra miselne igrice in ji po\xc5\xa1ilja nerazlo\xc4\x8dna in me\xc5\xa1ana sporo\xc4\x8dila. Zaradi tega se z njim vrti "okrog in okrog" ("round and round"), nikoli se ne premakneta naprej in nimata stalnega razmerja. V sredini pesmi Selena Gomez besedilo bolj govori kot poje, zaradi \xc4\x8desar za\xc4\x8dne z rapom v stilu Ke$he.\n_START_SECTION_\nKritike\n_START_PARAGRAPH_\nBill Lamb s spletne strani About.com je pesmi dodelil \xc5\xa1tiri zvezdice od petih, saj "... ima pesem \'Round & Round\' bolj zrel zvok, ki ga bodo takoj za\xc4\x8deli poslu\xc5\xa1ati tudi odrasli poslu\xc5\xa1alci". Napisal je tudi: "Vsi veliki pop dance glasbeni ustvarjalci bi bili presre\xc4\x8dni, \xc4\x8de bi dobili v roke tak\xc5\xa1no ognjevito pesem, kot je \'Round & Round\'." Becky Bain s spletne strani Idolater.com je pesem ozna\xc4\x8dila za "privla\xc4\x8dno dance pesem, ki spominja za zvoke Kylie Minogue."\n_START_SECTION_\nVideospot\n_START_PARAGRAPH_\nObstajata dva razli\xc4\x8dna videospota za pesem "Round & Round", oba pa sta bila snemana v Budimpe\xc5\xa1ti, Mad\xc5\xbearska in imata vohunsko temo. Videospota sta sestavljena iz posnetkov glasbene skupine, ki se hitro menjavajo. Band je na obisku v Budimpe\xc5\xa1ti z namenom, ki \xc4\x8dez videospota ni prikazan, posku\xc5\xa1ajo pa ube\xc5\xbeati skrivnostnemu mo\xc5\xbeu. V sceni, v kateri nastopajo, je glasbena skupina prikazana v sobi z zapletenim pozla\xc4\x8denim stropom, v kateri igrajo na in\xc5\xa1trumente in pojejo. Eden izmed videospotov se kon\xc4\x8da s prizorom, v katerem glavna pevka Selena Gomez s pomo\xc4\x8djo kitarista Ethana Robertsa be\xc5\xbei pred mo\xc5\xa1kim. V zadnji sceni zbe\xc5\xbei pred njim z na belem motorju. Druga verzija se za\xc4\x8dne s Seleno Gomez v osvetljenem prostoru. Na koncu videospota Gomezova s pomo\xc4\x8djo Robertsa zbe\xc5\xbei, skrivnostni mo\xc5\xa1ki pa pade z balkona. Gledalec ne ve, kako se je mo\xc5\xa1ki zna\xc5\xa1el tam, vendar se lahko domneva, da so za to odgovorni Selena Gomez in ostali \xc4\x8dlani skupine. Zadnja scena poka\xc5\xbee glavno pevko Seleno Gomez, ki zbe\xc5\xbei stran od razsvetljenega prostora. Nadine Cheung iz AOL JSYK je napisala: "Obo\xc5\xbeujemo zgodbo za video in to, kako se me\xc5\xa1a s posnetki nastopa Selene Gomez in njenega banda. Seveda je sedemnajstletnica oble\xc4\x8dena v osupljivo opravo, ne glede na to, ali nastopa z bandom ali be\xc5\xbei pred agentoma, oble\xc4\x8dena v pla\xc5\xa1\xc4\x8d, ki ji sledita."\n_START_SECTION_\nNastopi v \xc5\xbeivo\n_START_PARAGRAPH_\nS pesmijo "Round and Round" so Selena Gomez & the Scene 14. julija 2010 nastopili v oddaji America\'s Got Talent. Nastope s pesmijo so napovedali tudi za oddaje, kot so The Late Show with David Letterman in Late Night with Jimmy Fallon. Selena Gomez in ostali \xc4\x8dlani glasbene skupine bodo s promocijo nadaljevali tudi v oddajah, kot so Today, The View in Fox and Friends.'